|  |  |  |
| --- | --- | --- |
| Гродзенскі абласнывыканаўчы камітэт**ГАЛОЎНАЕ ЎПРАЎЛЕННЕ АДУКАЦЫІ**вул. Ажэшкі, 3, 230023, г. Гроднатэл. (0152) 77 16 46, факс 77 16 46эл. пошта: uoo\_root@grsu.by |  | Гродненский областнойисполнительный комитет**ГЛАВНОЕ УПРАВЛЕНИЕ ОБРАЗОВАНИЯ**ул. Ожешко, 3, 230023, г. Гроднотел. (0152) 77 16 46, факс 77 16 46эл. почта: uoo\_root@grsu.by |

|  |  |  |
| --- | --- | --- |
| 29.07.2024 №1-10/2705 |  | Начальнікам упраўленняў (аддзелаў) адукацыі Гродзенскага гарадскога, раённых выканаўчых камітэтаў, аддзелаў адукацыі адміністрацый Ленінскага і Кастрычніцкага раёнаў г. Гродна Кіраўнікам устаноў адукацыі абласной формы ўласнасці |

Аб правядзенні абласнага этапу

Рэспубліканскага грамадзянска-

патрыятычнага праекту

“Збяры Беларусь у сваім сэрцы”

У адпаведнасці з планам работы Міністэрства адукацыі Рэспублікі Беларусь на 2024 год, планам работы галоўнага ўпраўлення адукацыі Гродзенскага абласнога выканаўчага камітэта з мэтай фарміравання ў навучэнскай моладзі патрыятычных якасцей і паглыблення пачуцця любові да сваёй краіны праз далучэнне іх да пазнання гісторыі, культуры і прыроднай спадчыны роднага краю працягваецца рэалізацыя рэспубліканскага грамадзянскага патрыятычнага праекта “Збяры Беларусь у сваім сэрцы” (далей – рэспубліканскі праект).

У 2024 годзе ў рамках рэспубліканскага праекта праводзіцца рэспубліканскі конкурс-турнір “Дзівосы краю майго” (далей – конкурс-турнір).

Непасрэдным арганізатарам абласнога этапу рэспубліканскага праекту з’яўляецца дзяржаўная ўстанова адукацыі “Гродзенскі абласны цэнтр турызму і краязнаўства” (далей – Цэнтр).

Просім давесці інфармацыю аб правядзенні абласнога этапу рэспубліканскага праекту і арганізаваць удзел навучэнцаў аб’яднанняў па інтарэсах устаноў адукацыі ў адпаведнасці з умовамі. Умовы правядзення (Дадатак) размешчаны на сайце Цэнтра (<https://centrture.edu-grodno.gov.by>) у раздзеле “Краязнаўства” – конкурсы).

Дадатковую інфармацыю можна атрымаць па тэлефоне 8 0152 620 602 (аддзел краязнаўства і экскурсійнай дзейнасці).

Дадатак: на 4 л. у 1 экз.

Начальнік галоўнага ўпраўлення Р.Ю.Абрамчык

**Дадатак**

**УМОВЫ**

**правядзення абласнога этапу рэспубліканскага**

**грамадзянска-патрыятычнага праекта**

**“Збяры Беларусь у сваім сэрцы”**

**1. Агульныя палажэнні**

**1.1** Рэспубліканскі грамадзянска-патрыятычны праект “Збяры Беларусь у сваім сэрцы” (далей – рэспубліканскі праект) праводзіцца ў адпаведнасці з планам работы Міністэрства адукацыі Рэспублікі Беларусь на 2024 год і ў рамках рэалізацыі Дзяржаўнай праграмы «Адукацыя і маладзёжная палітыка» на 2021 – 2025 гады.

**1.2** Арганізатарам абласнога этапу рэспубліканскага праекта з’яўляецца дзяржаўная ўстанова адукацыі “Гродзенскі абласны цэнтр турызму і краязнаўства” (далей – Цэнтр).

У 2024 годзе ў рамках рэспубліканскага праекта праводзіцца рэспубліканскі конкурс-турнір «Дзівосы краю майго» (далей – конкурс-турнір).

**2. Мэта і задачы рэспубліканскага конкурсу-турніру**

Конкурс-турнір праводзіцца з мэтай фарміравання ў моладзі патрыятычных якасцей, паглыблення пачуцця любові да сваёй краіны праз далучэнне іх да даследавання жыцця і дзейнасці адметных асоб свайго краю, да пазнання гістарычнай, культурнай і прыроднай спадчыны малой радзімы.

Дасягненне пастаўленай мэты ажыццяўляецца праз рашэнне наступных задач:

масавае ўключэнне навучэнцаў у дзейнасць па даследаванні, вывучэнні, аднаўленні (адраджэнні) і выкарыстанні аб’ектаў “страчанай спадчыны”;

захаванне i выкарыстанне матэрыяльных і нематэрыяльных каштоўнасцей малой радзімы, распаўсюджванне інфармацыі аб іх і папулярызацыя на карысць iнтарэсаў грамадства;

даследаванне і папулярызацыя жыцця і дзейнасці выбітных асоб свайго краю;

выхаванне беражлівых адносін да гісторыі і культуры краю, адказнасці за захаванне культурна-гістарычнай спадчыны продкаў;

стварэнне іміджу рэгіёна як прывабнага турысцка-экскурсійнага і культурна-пазнавальнага аб’екта;

стварэнне ўмоў для раскрыцця пазнавальных і творчых здольнасцей навучэнцаў.

**3. Удзельнікі рэспубліканскага конкурсу-турніру**

У конкурсе-турніры прымаюць удзел навучэнцы аб’яднанняў па інтарэсах устаноў адукацыі ва ўзросце ад 14 гадоў.

**4. Тэрмін рэалізацыі абласнога этапа рэспубліканскага конкурсу-турніру**

Абласны этап конкурсу-турніру праводзіцца ў перыяд з ліпеня па кастрычнік 2024 года з вызначэннем пераможцаў і прызёраў:

першы этап – ва ўстановах адукацыі;

другі этап – раённы;

трэці этап – абласны – да 07 кастрычніка 2024 года.

**5. Парадак правядзення абласнога этапа рэспубліканскага конкурсу-турніру**

**5.1.** На першым этапе конкурсу-турніру навучэнцы аб’яднанняў па інтарэсах праводзяць краязнаўчыя даследаванні жыцця і дзейнасці выбітных асоб свайго краю, выяўляюць матэрыяльныя і нематэрыяльныя каштоўнасці сваёй малой радзімы, якія можна ўмоўна аднесці да “страчанай спадчыны” (не маюць яўнай праявы на сённяшні дзень).

Падчас даследаванняў удзельнікі конкурсу-турніру працуюць з архіўнымі дакументамі, матэрыяламі археалагічных даследаванняў, публікацыямі ў спецыяльных навуковых выданнях, матэрыяламі музеяў і г.д.

Аб’ектамі пільнай цікаўнасці ўдзельнікаў конкурсу-турніру становяцца аб’екты “страчанай спадчыны”, амаль забытыя ў народзе, ці зруйнаваныя часам і людзьмі.

“Страчанай спадчынай” можа быць нематэрыяльнае праяўленне творчасцi чалавека (звычаi, традыцыi, абрады, фальклор (вусная народная творчасць, легенды і паданні), традыцыйныя маўленчая культура, гаворка, змест геральдычных аб’ектаў, уласных геаграфічных назваў (тапонімаў) i інш.), а таксама створаныя чалавекам або цесна звязаныя з яго дзейнасцю матэрыяльныя аб’екты (помнікі гісторыі, прыроды, архітэктуры, археалогіі, горадабудаўнiцтва, мастацтва, дакументальныя помнікі і інш.). Аб’екты “страчанай спадчыны” павінны з’яўляцца аўтэнтычнымі і мець гiстарычнае, мастацкае, навуковае або iншае значэнне з пункту гледжання ўдзельніка конкурсу-турніру. Аб’ектам даследаванняў таксама з’яўляюцца малавядомыя, але выбітныя, па меркаваннях удзельнікаў конкурсу-турніру, землякі, хто зрабіў свой унёсак у адметнасць дадзенага рэгіёна.

Па вынікам даследавання ствараецца брашура “Дзівосы краю майго”, ў якой змяшчаецца матэрыял аб “топ-3” (па кожнай пазіцыі 3, усяго 9) аб’ектах “страчанай спадчыны” – найбольш значных матэрыяльных і наматэрыяльных каштоўнасцях малой радзімы, а таксама аб выбітных асобах свайго краю.

Брашура (pdf файл) уключае: тытульны ліст (прозвішча, імя аўтара, установа адукацыі (цалкам, без скарачэнняў), прозвішча, імя, імя па бацьку (цалкам, без скарацэнняў!) кіраўніка, кантактны нумар тэлефона), інфармацыю аб аб’ектах, карту-схему з адзначанымі 9 адметнасцямі, спіс выкарыстаных крыніц.

Інфармацыя аб аб’ектах павінна быць прадстаўлена лагічна ў адпаведнасці з наступнай структурай: месцазнагоджанне аб’екта, гістарычная даведка, знішчэння (поўнае ці частковае) аб’екта, ўнёсак “выбітных” асоб у культурнае і (або) духоўнае жыццё малой радзімы, ці уплыў на ход гістарычнага развіцця краю (калі мае месца). Апісанне аб’ектаў дапаўняецца фотаздымкамі, схемамі, малюнкамі. Пры выкарыстанні літаратуры неабходна даваць спасылкі ў тэксце (калі матэрыял аўтарскі, то гэта таксама неабходна адзначыць). Інфармацыя аб адным аб’екце павінна займаць не больш 2 старонак.

**5.2.** На другім (раённым) этапе ацэньваюцца брашуры дасланыя ўстановамі адукацыі. Ад кожнага раёна вызначаецца 1 пераможца і прызёры. У трэцім (абласным) этапе ўдзельнічае адзін пераможца раённага этапу.

Крытэрыі ацэнкі брашуры:

лагічнасць і змястоўнасць прадстаўленай інфармацыі аб аб’екце;

значнасць аб’екта для сваёй мясцовасці (ці краю);

крэатыўнасць афармлення;

самастойнасць у зборы і аналізе матэрыялу;

наяўнасць спасылак на крыніцы.

**5.3.** На трэцім (абласным) этапе распрацаваныя брашуры кожнага пераможцы другога (раённага) этапу будуць размяшчаны на сайце Центра для знаёмства з імі ўдзельнікамі. У вызначаны час праводзіцца краязнаўчая віктарына, якая распрацавана на падставе мэтэрыялаў брашур.

Па выніках віктарыны 5 навучэнцаў, якія набралі вышэйшы бал, адбіраюцца для ўдзелу ў чацвёртым (рэспубліканскім) этапе.

**5.4.** Пратаколы пасяджэння журы раённых этапаў з матэрыяламі пераможцаў (1 пераможца ад раёна) накіроўваюцца на абласны этап да 07 кастрычніка 2024 г. на электронны адрас kraeved\_department@mail.ru.

Дадатковая інфармацыя і кансультацыі па тэлефоне: 8 0152 620 602 (аддзел краязнаўства і экскурсійнай дзейнасці).

Дата і месца правядзення заключнага этапу будзе даведзена да ведама ўдзельнікаў дадаткова.

**5.5.** Аўтары, удзельнікі конкурсу, даюць згоду арганізатарам на публікацыю сваіх работ, публічную дэманстрацыю і некамерцыйнае выкарыстанне матэрыялаў (з захаваннем аўтарскіх правоў) з мэтай папулярызацыі рэспубліканскага праекта.

Дадатковая інфармацыя і кансультацыі па тэлефоне: 80152 620 602 (аддзел краязнаўства і экскурсійнай дзейнасці).

**5.6. Падвядзенне вынікаў рэспубліканскага конкурсу-турніру**

Пераможцы і прызёры конкурсу-турніру ўзнагароджваюцца дыпломамі і прызамі ДУА “Гродзенскі абласны цэнтр турызму і краязнаўства”.

**6. Арганізацыйныя камітэты**

Для падвядзення вынікаў рэспубліканскага турніру на кожным этапе аргкамітэтам ствараецца журы.

Журы на ўсіх этапах рэспубліканскага турніру: ацэньвае праекты, якія прадстаўлены ўстановамі адукацыі; вызначае пераможцаў і прызёраў адпаведных этапаў конкурсу; прадстаўляе рашэнні (пратаколы) па выніках конкурсу і іншую неабходную інфармацыю ў адпаведныя аргкамітэты.

Арганізацыйнае правядзенне абласгнога этапу рэспубліканскага турніру забяспечваюць:

на першым этапе – установы адукацыі;

на другім этапе – структурныя падраздзяленні раённых выканаўчых камітэтаў, мясцовых адміністрацый раёнаў у гарадах, якія ажыццяўляюць дзяржаўна-ўладныя паўнамоцтвы ў сферы адукацыі;

на трэцім этапе – абласны Цэнтр.

**7. Фінансаванне рэспубліканскага праекта**

Фінансаванне выдаткаў ажыццяўляецца з крыніц, не забароненых заканадаўствам Рэспублікі Беларусь.